JohanHeinsen/ENO huggingface dataset:
Lolland-Falsters Stifts-Tidende, 1830-02-26
Den 12te dennes, om Morgenen Kl. 4, afbrændte Kjerby velbyggede Mølle, under Kjellerup Gods i Jydland, lige til Grunden. Fæsteren tabte en stor Deel af de indvendige og udvendige Eiendele, et Par Sviin, Smaacreaturerne og henved 80 Tdr. Korn paa Loftet, og i Laden. Mange Møllegjæsters til Maling sendte Korn blev ogsaa et Rov for Luerne. Hvoraf Jlden er kommen, er under det optagne Forhør ikke oplyst; men den var begyndt i Møllen, hvis Pilleværk havde været i Gang til Kl. 10 om Aftenen. J St. Johannes Sogn, paa Øen Føhr, blev Søndagen den 31te Jan. Mosaiten Jsdel Jacob Mack, fra Redwitz, ved Daaben optaget i Christensamfundet, og givet Navnene: Dethleff Momme Heinrich Jacobsen.
Lolland-Falsters Stifts-Tidende, 1830-02-26
J August 1828 blev der for Øvrigheden i Altona, i et anonymt Brev, angivet et uægte Barns Fødsel og hemmelige Nedgravelse. De anstillede Undersøgelser stadfæstede dette, og derved opdagedes, at en hidtil agtet Pige, der ikke var uden Dannelse, var Barnets Moder, og et ungt Menneske, der levede i samme Huus, dets Fader. Sidste havde, i Forening med Tjenestepigen, (der senere ogsaa fødte ham et Barn) og i Overværelse af en Veninde af Moderen, foretaget Nedgravelsen. Af Undersøgelserne erfarede Man fremdeles, at Fødselen var skeet i Dølgsmaal, men om Barnet havde kunnet leve, lod sig af Obductions-Forretningen ikke bedømme. Moderen er nu dømt til 5 Aars Tugthuusstraf, Barne faderen til Fængsel paa Vand og Brød, men begge Pigerne, som havde overværet Nedgravelsen, slippe med en Jrettesættelse.
Lolland-Falsters Stifts-Tidende, 1830-02-26
Fra 1ste October 1828 til 1ste October 1829, hvilket Tidsrum er det niende Aar siden Anstalten for Afsindige i Slesvig blev oprettet, ere 25 Personer af Mandkjønnet og 18 af Qvindekjønnet, altsaa i Alt 43 Syge, optagne i samme. Blandt disse, af hvilke 13 henhørte til den dannede og 30 til den udannede Classe, havde 3 tidligere været under Cuur i Stiftelsen og derfra udgaaede som helbredede, men indkom atter formedelst Tilbagefald. J samme Tidsrum ere 12 Jndivider udgaaede som helbredede, 13 tagne tilbage uden at være helbredede og 4 døde. Der tilkom saaledes 14 Personer flere end der afgik, og det hele Antal udgjorde den 30te September 1829 172, af hvilke 155 hørte hjemme i Hertugdømmene Slesvig, og Holsteen, 3 i Hertugdømmet Lauenborg og 7 vare afleverede fra Danmark samt 7 fra Udlandet. J de siden Anstaltens Oprettelse forløbne 9 Aar ere i alt 378 Personer optagne i samme, 95 udgaaede som helbredede, 59 tagne tilbage som uhelbredede og 52 døde.
Lolland-Falsters Stifts-Tidende, 1830-02-26
Mariebo, den 25de Februar. Efter nogle Dages stræng Kulde faldt stærkt Jisslag i Gaar, og i Dag er det Tøveir. Mange af de i Aar tidlig fødte Lam ere døde af Kulde.
Lolland-Falsters Stifts-Tidende, 1830-02-26
Nykjøbing Skomagerlaugs Lade er for nogen Tid siden stiaalen hos Oldermanden og ført her til Lolland. Den skal nu være funden paa Marken, men dens Jndhold havde Tyven taget til sig. Om Gierningsmanden er opdaget vides ikke.
Lolland-Falsters Stifts-Tidende, 1830-02-26
Bekjendtgjørelser. Det saakaldte Botts Fang attraaes i anstundende Sommer, ligesom sædvanlig, bortleiet til Græsning; men saasom dette i Særdeleshed beroer paa, om der melder sig et tilstrækkeligt Antal Liebhabere, anmodes Enhver, der maatte ønske denne Græsnings Afbenyttelse, om, forinden Udgangen af førstkommende Marts Maaned at melde sig hos Undertegnede, da den nærmere Bestemmelse i Løbet af førstkommende April Maaned skal blive offentlig bekjendtgjort. Græsnings-Leien er for en Følhoppe 1 Tønde Byg, samt 1 Rbd. i Sedler, og for andre Heste samt Køer, uden Hensyn til Alder, 1 Tønde Byg eller og sammes Værdi paa den Tid Jndbrændingen foretages. Desforuden erlægges Jndbrændingspenge med 2 Mk. Tegn pr. Hoved. Hingste eller Tyre modtages ikke. Durupgaard paa Falster, den 24de Februar 1830. Ferrall.
Lolland-Falsters Stifts-Tidende, 1830-02-26
At jeg agter at sælge eller bortleie min vel beliggende Kjøbmands-Gaard, med Brænderi, samlet eller særskilt, til billig Priis, og hvorpaa behøves kuns lidet at udbetales, bekjendtgjøres herved. Saxkjøbing, den 24de Februar 1830. F. Marschner.
Lolland-Falsters Stifts-Tidende, 1830-02-26
Licitation. Fredagen den 5te Marts d. A., om Eftermiddagen Kl. 2, holdes offentlig Licitation i Østofte Skole over Opførelsen af 4 Fag nyt Stuehuus og Flytningen af 5 Fag gammelt Udhuus ved Østofte Skole, overeensstemmende med de Conditioner og Overslag, som fremlægges ved Forretningen, og forud ligge til Eftersyn hos Sognepræsten i Østofte. Saxkjøbing, den 24de Februar 1830. C. A. Møller Auctioner.
Lolland-Falsters Stifts-Tidende, 1830-02-26
Fredagen den 12te Marts førstkommende, om Formiddagen Klokken 11, bliver, om antageligt Bud skeer, ved en eneste Auction, som holdes i Huset selv, bortsolgt det Procurator Fosses Enkes Stervbo tilhørende Huus No. 14 i Langgaden her i Byen, bestaaende af 4 Fag, 2 Etager høit, Grundmuur til Gaden, et Baghuus paa 4 Fag, med Gaardsplads og Grund og de i Huset værende 4 Kakkelovne. Saasnart denne Auction er holdet, bortsælges Boets Løsøre, bestaaende af Sølv, Meubler, Sengeklæder, Linned og Dækketøi, samt Kjøkkentøi. Conditionerne erfares paa mit Contoir. Nykjøbing, den 21de Februar 1830. Møller.
Lolland-Falsters Stifts-Tidende, 1830-02-26
J Følge tagen Beslutning under Skiftet efter afdøde Selveiergaardmand Niels Olsen Roug paa Veirø, bliver den Stervboet tilhørende Gaard med tilliggende Hartkorn 3 Tdr. 5 Skpr. paa bemeldte Veir bortsolgt ved 3de Auctioner, der afholdes: Fredagen den 19de Marts) Fredagen den 2den April ) 1830, Formiddag Kl. 12. Løverdagen den 17de f. M.)De 2de første Auctioner afholdes paa mit Contoir og den 3die paa selve Stedet; hvilket, saavel til Liebhavernes, som, overeensstemmende med Placaten af 22de April 1817, til Pantecreditorernes Efterretning bekjendtgjøres. Feid, den 24de Februar 1830. Petersen.
Lolland-Falsters Stifts-Tidende, 1830-02-26
Jndkaldelse.
Lolland-Falsters Stifts-Tidende, 1830-02-26
Alle og Enhver, som maatte have Noget at fordre i Boet efter den paa Gaarden Steenstrup afdøde Madame Hansen, Enke efter den tidligere afdøde Kjøbmand Jens Hansen i Saxkjøbing, ere ved Proclama, som er læst inden vedkommende Retter, indkaldte med 12 Ugers Varsel til, for undertegnede Skifteforvalter, at anmelde og beviisliggjøre deres Fordringer. Hvilket herved bekjendtgjøres. By- og Herreds-Contoiret i Saxkjøbing, den 9de Ravnkilde. Februar 1830.
Lolland-Falsters Stifts-Tidende, 1830-02-26
Capital, som anbydes. Af Umyndiges Midler, under Ourupgaards Godses Overformynderi, kan mod anordnet Sikkerhed strax erholdes til Laans 129 Rbdlr. 2 Mk. 9 s. Sedler og Tegn, naar Man derom henvender sig til Undertegnede. Ourupgaard paa Falster, den 20de Februar 1830. Ferrall.
Lolland-Falsters Stifts-Tidende, 1830-02-26
Tilkjøbs. To store, næsten ny Kakkelovne, med Beslag, nemlig: en Piedestal-Ovn, og en 3 Etage Pramide-Ovn, ere at faae tilkjøbs hos J. Lunddahl i Mariebo. Et ganske nyt Fortepiano af Marschals Fabrik, er underhaanden at faae tilkjøbs, naar Man behager at melde sig paa Mariebo Addressecontoir.
Lolland-Falsters Stifts-Tidende, 1830-02-26
Et Jagtskib med staaende og løbende Redskaber, drægtig 4 Læster, er underhaanden at faae tilkjøbs, naar Man derom henvender sig enten til Hr. Kjøbmand Henrichsen i Mariebo eller Undertegnede. Nysted, den 14de Februar 1830. J. P. Kjelsen. Handsker af Yverlast og Nanquin erholdes tilkjøbs for billig Priis, ligeledes modtages Bestillinger hos Uhrmager Nielsens Kone i Marieboe.
Lolland-Falsters Stifts-Tidende, 1830-02-26
Tjenester ledige. Hos Undertegnede kan nogle Arbeidsfolk, der ere øvede i at sprænge Steen, blive antagne, enten med eller uden Værktøi. Mariebo, den 23de Febr. 1830. F. C. Appel.
Lolland-Falsters Stifts-Tidende, 1830-02-26
Ved Tallotteriets 1192 Trækning i Altona udkom: No. 28. 33. 22. 85. 1.
Lolland-Falsters Stifts-Tidende, 1830-03-02
Lollands og Falsters Stifts Kongelig alene privilegerede Addressecontoirs - Efterretninger. Raad. Fireogtyvende Aargang. Nummer 17. Udgives tvende Gange ugentlig fra C. C. Schultz's Enkes Bogtrykkeri. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1830-03-02
Adskilligt. Man troer i London, at Parlamentssessionen ikke vil vare mange Dage ind i April. Der formodes, at Underhuset vil vorde opløst, saasnart billen om Oprør er gaaet igjennem, og at et nyt Parlament vil samles i Mai Maaned.
Lolland-Falsters Stifts-Tidende, 1830-03-02
Der er nu fældet Dom i Sagen mod Redacteurerne af Morning-Journal. Hr. Alexander er for hver af de tre Libeller imod Hertugen af Wellington dømt til tre Maaneders Fængsel og en Mulct af 100 Pd. Sterl. Naar hans Fængselstid med eet Aar er udløben, skal han stille Caution med 1000 Pd. Hr. Jsaacson er dømt til en Mulct af 100 Pd. St. og Hr. Marden til 200 Pd. St.
Lolland-Falsters Stifts-Tidende, 1830-03-02
Prinds Leopold af Sachsen-Coburg ventes til Paris, hvor Rygtet formæler ham med Hertugen af Orleans ældste Datter. J Petersborg skal Man gjerne see denne Forbindelse, da Man haaber, at den vil blive til Grækenlands Fordeel.
Lolland-Falsters Stifts-Tidende, 1830-03-02
En vis George Keith, der var ansat ved Myntvæsenet i London, har absenteret sig med en betydelig Deel upræget Guld. Der er udsat 500 Pd. Sterl. paa hans Anholdelse.
Lolland-Falsters Stifts-Tidende, 1830-03-02
Mechanicus Jllenik fra Jrland har opfundet en Dampmaskine, ved hvilken han troer at kunne sprænge de største og fasteste Fjelde og gjennembryde de største Bjergmasser uden synderlig Vanskelighed eller Bekostning, saa at Chanseer og Postveie kunne anlægges i lige Linie. Samme Kunstner arbeider nu paa en Maskine, hvis Hensigt er, hurtigen at bortskaffe Gruset efter hiin Operation. Naar dette Kunstværk er færdig, vil han forelægge Parlamentet den hele Opfindelse. Som Følge af, at D. Miguels Regjering ikke er erkjendt af Frankrig, vil Hoffet samme Sted først an Tirsdagen den 2 Marts 1830. lægge Sorg for Dronningen af Portugal, naar hendes Død er notificeret af Keiseren af Brasilien.
Lolland-Falsters Stifts-Tidende, 1830-03-02
Der siges nu for vist, at Lord Cochrane atter træder i brasiliansk Tjeneste, og skal commandere den imod Portugal bestemte Expedition, hvis Udrustning der nu af alle Kræfter arbeides paa i Rio Janeiro. Kongen til Sverrig og Norge har ved aabent Brev af 27de Januar naadigst beskikket Statsraad Collet til, i Hans Majestæts Navn at aabne det forsamlede 6te ordentlige norske Storting.
Lolland-Falsters Stifts-Tidende, 1830-03-02
Søndagen den 24de Januar, omtrent Kl. 5 om Morgenen, mærkedes i Wenersborg (Hovedstaden i Vestgothland) et Jordskjælv. Dets Retning gik fra Syd til Nord og varede 1 a 2 Minuter.
Lolland-Falsters Stifts-Tidende, 1830-03-02
Allerede den 4de Februar var Vandmangelen i Stokholm saa stor, at næsten alle offentlige Brønde vare udtømte, og Adgangen til Pomperne i private Brønde indskrænkedes dagligen.
Lolland-Falsters Stifts-Tidende, 1830-03-02
Den 2den Februar, om Aftenen Kl. 10 1/2, indtraf udenfor Christiansstad den skrækkelige Hændelse, at LandsKæmmereren der i Lehnet, Carl Kjellander, tilligemed hans Kone og en i deres Huus boende ugivt Svigerinde, ved at kjøre vild paa Tilbageveien fra Lille Kungsgaard, hvor de havde tilbragt Aftenen, kjørte ned i en i Helge-Aa værende Aabning, og, tilligemed Kudsk, Skjutssvend og Heste, Allesammen omkom. Hændelsen synes næsten gaadefuld, saameget mere, som Veien fra Lille til Staden var afstukken med Riisbuske, og Jsen paa Aaen, med Undtagelse af denne Aabning, ved den vedvarende Frost saa stærk, at den har den største Last, Ved Moldaus nordlige Grændse er i den senere Tid fundet Guldsand. Den hele Jordbund bliver nu nøie undersøgt. Uanseet den dybe Snee - heed det fra Bucharest den 7de Januar - som bedækker Landet, sysler mangfoldige Jngenieur Officierer med Opmaalinger ved Donau. J det tilstundende Foraar vil Skibsfarten blive reguleret, hvorfor saakyndige Mænd ere forskrevne.
Lolland-Falsters Stifts-Tidende, 1830-03-02
Til næste Foraar ventes en italiensk Skuespillertroup til Constantinopel, for at spille Comoedier for Sultanen; en Contract skal allerede desangaaende være sluttet med en itatiensk Theater-Entrepreneur. Hermed synes Sultanen at efterligne Paschaen af Ægypten, hvis Omgivelser ere aldeles efter europæisk Viis. J Seraillet finde Aftenunderholdninger Sted; Dands og Musik afvexle; alle Damerne møde indhyllede i Slør, J Lowen er forefaldet nogle slemme Uordener imellem Studenterne, i Anledning af at En af dem var dømt til Relegation, men desuagtet vedblev at bivaane Professor Warnekönigs Forelæsninger, hvor han ikke alene modtoges med stor Jubel af sine Cammerater, men da Professoren derpaa forlod Cathedret, blev han udhysset af Studenterne, som med stor Larm og Raab forfulgte ham igjennem flere Gader, saa at han tilsidst maatte flygte ind i en Vagtstue. Studenterne havde besluttet at forsamle sig samme Eftermiddag Kl. 4, for at opsætte en Addresse til Generalstaterne. Den italienske Røver Gasparoni, som forhen er omtalt, blev forraadt af et Fruentimmer, med hvem han stod i et fortroligt Forhold. Der var udlovet 6000 Studi for hans Paagribelse, og denne betydelige Sum vilde hun fortjene; men i det Øieblik Politiet vilde gribe ham, kastede han sig over Forrædersken og qvalte hende. J Sevilla opholder sig i denne Tid et ungt Menneske, der, lig Uglen, Flagermusen a., ikkun seer i Mørke; men om Dagen er blind og maa lade sig lede af Andre, naar han vil gaae nogensteds hen. J Mørket er hans Syn derimod saa skarpt, at han med Lethed kan læse den fineste Stiil.
Lolland-Falsters Stifts-Tidende, 1830-03-02
J Augsborg er en Enkefrue Baronesse v. Bassus omkommen paa en ynkelig Maade. Da hun den 28de Januar, sildig om Aftenen, vilde see og Jlden var slukket i Kakkelovnen, og derhos satte Lyset ned ved Siden af sig paa Gulvet, gik der ulykkeligviis Jld i hendes Klæder, og i et Øieblik stod hun i lys Lue. Hendes Datter, som ilede til, for at redde, fik sine Hænder forbrændte. Baronessen døde 24 Timer efter, under de frygteligste Smerter.
Lolland-Falsters Stifts-Tidende, 1830-03-02
J Wollin har en Puddelhund, efter flere forgiæves Anstrængelser, nylig reddet en Pige, som var faldet igjennem Jsen. Da hun anden Gang kom op, beed den i hendes Halstørklæde; men da dette kun var løst bundet, sank hun atter i Vandet. Endelig hævedes hun tredie Gang op og greb Hunden i Øret, hvorpaa denne strax tog fat i hendes Fingre, og, ved at rykke sig baglænds, bragte hende op af Vandet uden al menneskelig Hjælp. Da Faren var var overstanden, syntes Hunden ved sin Logren at bede hende tilgive, at den havde bidt hende i Fingrene, og siden har den bestandig fulgt efter hende hvor hun gaaer.
Lolland-Falsters Stifts-Tidende, 1830-03-02
Jndenlandsk. Redactionen af det i Stokholm udkommende Blad, "Medborgaren har udsat en Priisbelønning af 50 Ducater i Guld til den Forfatter, som i Løbet af indværende Aar indsender til Samme den bedste politiske Artikel, med Hensyn til Sverrigs nærværende Forhold. Emnet kan vælges efter Behag, men ønskes behandlet saaledes, at 3, 4, høist 5 Sider af Bladet maa blive det Omfang, hvortil de om Prisen beilende Artikler indskrænkes. Priisskrivterne bedømmes af syv agtværdige Mænd, der, efter Redactionens derom gjorte Begjæring, ere villige dertil. (Kbh.)
Lolland-Falsters Stifts-Tidende, 1830-03-02
Den 23de f. M. hændtes i Kjøbenhavn den Ulykkes begivenhed, at en Tjenestepige, ved at tage Feil af en hensat Flaske, drak en Qvantitet Skedevand. Hun maatte strax bringes paa Hospitalet, hvor Man dog har Haabom hendes Helbredelse. Samme Dag indbragtes paa Hospitalet et andet qvindeligt Tyende, der, ved at falde i et Kar med kogende Vand, havde forskoldet det ene Been. - Som Tilskabekomne ved Fald paa Gaden indlagdes i forrige Uge ikke mindre end 8 Personer, og Mandags indkom en Pige, der ved at falde ned af en Trappe, betydeligt havde forslaaet Hovedet. (S. Bl.)
Lolland-Falsters Stifts-Tidende, 1830-03-02
Hans Majestæt Kongen har, paa Generalpostdirectionens allerunderdanigste Forestilling, under 22de Januar d. A. allernaadigst behaget, nærmere at bestemme Grændserne for følgende Færgestæders Eneret til Færgefarten, saaledes at samme herefter skal strække sig: 1) for Lynæs Færgested ved Jssefjorden, paa høire Side til Fiskerleiet Kikhavn, og paa venstre Side til Solager, begge indbegrebne; 2) for Taars og Spodsbjerg Færgestæder: til hele Østkysten af Langeland, og hele Vestkysten af Lolland; 3) for Middelfart, mod Vesten langs Hinsgaul Skov til Gamborg Fjord, denne indbegreben, og mod Østen til Strib; 4) for Snoghøi, fra Gudss Fjord paa den vestre Side til Skjællet imellem Erritz og Frederits Kjøbstads Marker paa den østre Side; 5) for Frederits: til de tilgrændsende Færgesteder Snoghøi og Fakkegrav; 6) for Strib mod Vesten til Middelfart og mod Østen til Veilby. Sogns Grændser mod Havet; 7) for Hvalpsundtil een Miil paa hver Side paa Færgestedet; 8) for Holmsland, paa Holmslands Siden fra Hans Peter Borgens Gaard til Thøger Skjørrings Gaard, og paa Ringkjøbing Byes Side fra Veirmøllen, til Engen nedenfor Kjærgaard, som begrændser en Vei længde af omtrent 1 1/2 Fjerdingvei paa hver Side; 9) for Ottesund: til een Miil paa hver Side af Færgestedet, dog herfra undtaget Søndborg By, Tambohuset i Hvidberg Sogn, Jeginds og Venne; 10) for Kragernæs i Lolland; paa den vestre Side til Egholm, og paa den østre Side til Ørebygaard; 11) for Guldborg Færgested, paa den falsterske Side fra Vaalse Ridsle Skovs Odde til Clodskov Strand, og paa den lollandske Side fra Vixnæs Odde til Hjelm. Søndagen den 28de Februar proclameredes paa sædvanlig Maade Høiesterets Aabning paa Christiansborg Slot Torsdagen den 4de Marts.
Lolland-Falsters Stifts-Tidende, 1830-03-02
De russiske Dampbade paa Frederiks Hospital benyttedes i f. A. af 100 Personer, hvoraf 52 helbredtes, 21 endnu bruge dem, og Resten deels ikke har kunnet taale, deels uden Virkning forsøgt dem.
Lolland-Falsters Stifts-Tidende, 1830-03-02
Hr. Pastor Thisted i Gyrstinge agter, paa Hr. Bog- og Papiirhandler C. Steens Forlag, at meddele en dansk Udgave af Dr. Martin Luthers tydske Skrivter, deels fuldstændige, deels i Udtog. Dette Værk, der skal være en "Jubelgave for evangeliske Christne," vil udgjøre tre Bind, hvert paa omtrent tredive Den 4de dennes døde i Rendsborg, efter en kort Sygdom, Professor og Dr. phill. Richard Brodersen, Rector ved den derværende lærde Skole.
Lolland-Falsters Stifts-Tidende, 1830-03-02
Det bemærkes om Spare- og Laanecassen i Hadersleben, at den stedste er gaaet frem efter den rigtige Grundsætning: at disse Jndretninger ikke ere Hjelpemidler for de Velhavende til at faae deres Capitaler forrentede, men for Næringsstanden og Tyendeclassen, og derfor afviist alle Jndskud, der ikke kunde henføres til egentlig Besparelse. En Følge heraf er, at den ikke pranger med saa store Tal-Summer som nogle af dens Sødskende.
Lolland-Falsters Stifts-Tidende, 1830-03-02
J dette Aar skal der ved Slesvig holdes det første Hesteveddeløb i Hertugdømmerne. Hs. Majestæt Kongen har foreløbigen anviist 1000 Species dertil, Deres kongelige Høiheder Prindsesserne Caroline og Wilhelmine lovet hver en Præmie=Pokal, og Staden Slesvig, i hvis Omegn det første Forsøg vil skee, en aarlig Præmie af 300 Species. Man venter ved Subscription betydelige Bidrag. Ogsaa i Jtzehoe har der dannet sig en Forening til Hesteavlens Forbedring og Opmuntring, til at foranstalte Veddeløb, Dyrskue og Hestesalg. De fornemste Mænd staae i Spidsen herfor, og Hs. Høifyrstelige Durchlauchtighed Hertugen af Augustenborg-Sønderborg har tilsikkret Foretagendet sin høie Beskyttelse. Løbet er berammet til 23de Juli og næstfølgende Dage.
Lolland-Falsters Stifts-Tidende, 1830-03-02
Da en Jndsender, som undertegner sig B., i Hamb. Nachrichten, har yttret den Mening: at Fuldblodshestene og deres Tillæg, formedelst deres Bygning, ikke egnede sig til Producering af Militair= eller Rideheste, hvilket ganske strider imod de Grundsætninger, som Hs. Durchl. Hertugen af Slesvig-holsteen-Sønderborg-Augustenborg har opstillet; saa har Hs. Durchlauchtighed i Zeit. für Pferdeliebhaber opfordret bemeldte Jndsender til et Væddemaal, hvorved Hertugen vil udsætte 2000 Speciesdaler imod 1000. Hans Modstander skal da stille en ægte dansk Hest imod en Fuldblods- og en Halvblods-Hest af det hertugelige Stutteri, den danske Hest skal først gjennemgaae hele Skolen, hvorefter ogsaa de hertugelige Heste skulle gjøre det Samme; men kunne de ikke, saa har Hertugen tabt Væddemaalet; gjennemgaae de derimod Skolen, saa vil Hs. Durchl. Hertugen, dog endnu kun ansee Væddemaalet for halv vunden, og give sin Modstander Leilighed til at redde den anden Hælvte ved et Vædderidt, hvorved alle mødende Hindringer, som Terrainet maatte frembyde, saasom Hækker, Grøfter a., maa sættes over. Naae de hertugelige Heste da først til Maalet, skulle Modstanderens indsatte 1000 Speciesdaler være tabte. Antager Jndsenderen Væddemaalet, vil Afgjørelsen finde Sted ved det augustenborger Væddeløb i anstundende Sommer.
Lolland-Falsters Stifts-Tidende, 1830-03-02
Ledige Embeder. Under det danske Cancelli, Fems Sognekald under Lollands=Falsters Stift, 310 Rbd. - Vadum Sognekald i Aalborg Stift, 300 Rbd.
Lolland-Falsters Stifts-Tidende, 1830-03-02
Under Generaltoldkammer- og CommerceCollegiet: Et Havnecontrolleur-Embede i Kjøbenhavn.
Lolland-Falsters Stifts-Tidende, 1830-03-02
Kjøbenhavns Torvepriser, den 26de Februar. Hvede 6 Rbd. 2 Mk. a 7 Rbd.; Rug 4 Rbd. 2 Mk. a 5 Rbd.; Byg (toradet) 2 Rbd. 1 Mk. 8 s.a 2 Rbd. 2 Mk. 8 s.; Byg (sexradet) 2 Rbd. 1 Mk. 8 s. a 2 Rbd. 2 Mk. 8 s.; Havre 1 Rbd. 5 Mk. a 2 Rbd. 4 s.; Ærter 4 Rbd. 2 Mk. a 5 Rbd. Tønden. Røget Flesk 1 Rbd. 3 Mk. 8 s. a 1 Rbd. 5 Mk., grønsaltet Flesk 1 Rbd. 1 Mk. 8 s. a 1 Rbd. 2 Mk. 8 s. Lispundet. Smør 1 Mk. 2 s. a 1 Mk. 4 s. Pundet; Æg 2 Mk. 2 s. a 2 Mk. 4 s. Snesen.
Lolland-Falsters Stifts-Tidende, 1830-03-02
Kjøbenhavns Børs-Cours, den 26de Februar. Hamburg 2 M. - a vista 209 ½. Species 209 1/2. Specier solgtes til 12 Mk. 9 s. - Bank-Disconto 4 Proc. - Norske Speciessedler pr. 100 Spec. 151 1/2 a 152 Rbd. Sedl. - Svenske Sedler pr. Rdlr. Rigsgjeld 49 1/2 a 500 Rbs. Tegn. - 4 Proc. kgl. Oblig. (u. R.) 96 a 96 1/2 Rbd. Sedl. Dito Dito 92 a 92 3/4 i Banco. - Nationalbank-Oblig. (af Laanet 4de Febr. 1820) 103 Rbd. r. S. Dito Dito 108 i Sedl. – 4 Proc. uopsigel. Rigsb.-Oblig., Renter pr. 6te Jan., 102 Rbd. r. S. - 6 Proc. norsk Laan ved Hambro & Søn 106 i Banco. - 4 Proc. ny norske Obligat. ved Dito lydende paa r. S., 100 r. S. - 3 Proc. Dito Dito 100 i Banco. - 4 Proc. uopsigel. norske Statsobligationer 65 1/2 a 66 Rdlr. Banco. 3 Proc. ny danske Obligationer 73 a 73 1/4 L. Sterl.
Lolland-Falsters Stifts-Tidende, 1830-03-02
Mariebo, den 3die Marts. Siden i Mandags har vi igjen havt 4 til 5 Graders Kulde; men formedelst det nogle Dage forud indtrufne stærke Tøveir staae nu mange Biveie flere Alen under Vand, naar derimod andre, som bedækkes af halv opløste Sneemasser, ogsaa ere meget farlige at passere. Paa forskjellige Steder her i Landet have flere Bønderfamilier maattet flytte fra deres Boliger, i hvilke Vandet har taget Plads. Selv Hovedlandeveien fra Taars til Sundby er paa flere Steder overskyllet. Frosten vil vel nu standse den tilbageværende Snees Opløsning, men saasom mange Vandløb ere stoppede af sammenknuget Snee og Jis, tør Man ikke vente, at Vandet saasnart faaer Afløb, hvorfor den i Jorderne værende Vintersæd nu er udsat for megen Fare, der især vil blive stor, naar der atter indtræffer Tøveir og en endnu større Mængde Snee opløses.
Lolland-Falsters Stifts-Tidende, 1830-03-02
Sognepræsten for Fems Menighed her i Stiftet, P. Bendtsen, er den 17de f. M. beskikket til Sognepræst for Glums og Bavelse Menigheder i Sjælland.
Lolland-Falsters Stifts-Tidende, 1830-03-02
Den sidste Hamborgerpost var ved Avisens Slutning endnu ikke ankommen.